70 हजार किमी पदयात्रा की, कहीं असहिष्णुता नहीं दिखी : जैन संत
देशभर में 70 हजार किमी पदयात्रा करने बाद मुझे देश में कहीं असहिष्णुता नहीं दिखी। जिन्हें देश में अच्छा नहीं लग रहा है वे यहां से वहां चले जाएं, जहां अच्छा लगता है। ये देश को कलंकित करने का प्रयास हो रहा है। जैन संत कमलमुनि ‘कमलेश’ ने पत्रकारों से चर्चा में यह बात कही। उन्होंने कहा गोरक्षा नियम पर सरकारों की नियत साफ नहीं है। वोट डालने का अधिकार एक जैसा तो समान कानून क्यों नहीं है। बलात्कार रोकने के लिए नया बालिग कानून बनाने के बजाय देश की बिगड़ती मानसिकता को सुधारने का प्रयास भी होना चाहिए। पेड़ की डाली काटने के बजाय जड़ों को सुधारना होगा। मुनिश्री ने कहा शिक्षा, चिकित्सा, न्याय की कल्पना आज देश में अंतिम पंक्ति का व्यक्ति नहीं कर सकता। यह लोकतंत्र का मौलिक अधिकार है पर लोगों को आसानी से नहीं मिल रहा है। विदेशों से कालाधन लाने की बात करने वाले देश का कालाधन बाहर ले आए। इसके लिए धर्माचार्य, प्रशासन, नेता और न्यायविदों को मिलकर रणनीति बनाना होगा। जब तक तालमेल नहीं होगा, तब तक काम नहीं चलेगा। जनता को भी जुझारूपन दिखाना होगा। सिंहस्थ योजना को लेकर उन्होंने कहा जब हरिद्वार पूरी तरह पवित्र नगर घोषित हो सकता है तो उज्जैन क्यों नहीं। सिंहस्थ जैसे धार्मिक आयोजन की गरिमा काे बचाने के लिए पूरे उज्जैन को पवित्र नगर घोषित करना चाहिए।
देश में सुधार के लिए उन्होंने वैचारिक क्रांति की जरूरत बताई। आतंकवाद रोकने के लिए सख्त नीति बनाने की बात कही। सेना का मनोबल बढ़ाने की नीति बनाने की बात कही।
कमलमुनिजी।
hin_Deva hin_Deva hin_Deva mai_Deva